ททท.สำนักงานราชบุรี ร่วมกับวัดขนอน จังหวัดราชบุรี เชิญนักท่องเที่ยวร่วมกิจกรรม “สืบสานงานศิลป์ ถิ่นหนังใหญ่วัดขนอน”
ที่วัดขนอน? อำเภอโพธาราม? จังหวัดราชบุรี? ททท.สำนักงานราชบุรี ร่วมกับวัดขนอน จัดกิจกรรมสืบสานงานศิลป์ ถิ่นหนังใหญ่วัดขนอน ภายใต้โครงการ "Thailand Festival   Experience @ ภาคกลาง" เพื่อร่วมอนุรักษ์และเผยแพร่ศิลปวัฒนธรรมอันเป็นเอกลักษณ์ของจังหวัดราชบุรี พร้อมทั้งส่งเสริมให้นักท่องเที่ยวได้เรียนรู้และเปิดประสบการณ์ใหม่ด้านการท่องเที่ยวจากการทำกิจกรรม DIYการจัดกิจกรรมสืบสานงานศิลป์ ถิ่นหนังใหญ่วัดขนอน จัดขึ้นทุกวันเสาร์-อาทิตย์  เวลา 09.00 น.-16.00 น. เริ่มตั้งแต่วันที่ 22 มกราคม – 30 เมษายน 2565 ณ วัดขนอน  อำเภอโพธาราม จังหวัดราชบุรี นักท่องเที่ยวสามารถร่วมกิจกรรมได้ฟรี ชมการแสดงหนังใหญ่ ทุกวันเสาร์ เวลา 10.00 น. และวันอาทิตย์ เวลา 11.00 น. และชมพิพิธภัณฑ์หนังใหญ่ (เปิดให้เข้าชมทุกวัน)ส่วนกิจกรรม DIY ได้แก่ กิจกรรมตอกหนังใหญ่และระบายสี  กิจกรรมเพ้นท์ผ้าบาติกนางสาวปิยพัชร์ วงศ์โดยหวัง ผู้อำนวยการ ททท.สำนักงานราชบุรี กล่าวว่า  ททท.สำนักงานราชบุรี เห็นถึงความสำคัญของการแสดงหนังใหญ่ซึ่งเป็นมหรสพเก่าแก่ของไทยที่สืบทอดมาตั้งแต่สมัยอยุธยาจวบจนถึงปัจจุบัน โดยเฉพาะหนังใหญ่วัดขนอน ซึ่งเป็นศิลปะการแสดงที่มีคุณค่าอันเป็นเอกลักษณ์ของจังหวัดราชบุรี การจัดกิจกรรมครั้งนี้ นอกจากการแสดงเชิดหนังใหญ่ที่มีให้ชมทุกวันเสาร์และอาทิตย์แล้ว นักท่องเที่ยวยังสามารถร่วมทำกิจกรรม DIY ได้ฟรีคือ กิจกรรมตอกและระบายสีหนังใหญ่จำลอง การเพ้นท์ผ้าบาติก เมื่อนักท่องเที่ยวทำกิจกรรมเสร็จแล้วสามารถนำผลงานทั้ง 2 ชิ้นนี้กลับไปเป็นของที่ระลึกได้ หลังจากนั้นนักท่องเที่ยวยังมีโอกาสร่วมสนุกลุ้นรับตุ๊กตาหมอนผ้าห่มจาก ททท.สำนักงานราชบุรี  ได้ง่ายๆ เพียงทำตามขั้นตอนคือ กดไลค์แฟนเพจ “ททท.สำนักงานราชบุรี ” และแฟนเพจ “วัดขนอนหนังใหญ่”ถ่ายภาพคุณกับกิจกรรมต่างๆ ภายในวัดขนอน แล้วโพสต์ภาพ Facebook ของคุณ ตั้งค่าเป็นสาธารณะ  Check In “วัดขนอน” ใส่แฮชแท็ก #เที่ยวใกล้เที่ยวง่ายสไตล์ภาคกลาง #ทททสำนักงานราชบุรี #ถิ่นหนังใหญ่วัดขนอน ประกาศผลรางวัลผู้โชคดีทุกวันที่ 5 ของเดือนกุมภาพันธ์ – พฤษภาคม 2565 เดือนละ 5 รางวัลที่แฟนเพจ “ททท.สำนักงานราชบุรี”พระครูพิทักษ์ศิลปาคม เจ้าอาวาสวัดขนอน กล่าวว่า หนังใหญ่วัดขนอน สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ผู้ที่ริเริ่มในการแกะสลักตัวหนังคือ  ท่านพระครูศรัทธาสุนทร (หลวงปู่กล่อม) หนังใหญ่ นับเป็นมหรสพชั้นสูงที่รวมศิลปะหลายแขนงเข้าด้วยกัน ทั้งงานแกะสลักฉลุลายหนังใหญ่ วรรณศิลป์ร้อยกรอง บทวาทศิลป์ในการพากย์เจรจา คีตศิลป์บรรเลงเพลงปี่พาทย์ และนาฏศิลป์ที่ผู้เชิดต้องแสดงท่าทางตามจังหวะให้เป็นหนึ่งเดียวกับตัวหนัง   ปี พ.ศ.2532 ทางวัดได้จัดทำพิพิธภัณฑ์หนังใหญ่ขึ้น ตามพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ทรงเห็นคุณค่าในการแสดงและศิลปะหนังใหญ่ ภายในพิพิธภัณฑ์มีการเล่าเรื่องราวประวัติความเป็นมา วิธีการแกะสลักตัวหนัง รวมถึงจัดนิทรรศการตัวหนังใหญ่ ซึ่งส่วนใหญ่เป็นตัวละครในเรื่องรามเกียรติ์ และในปี พ.ศ  2550  คณะกรรมการผู้เชี่ยวชาญทางวัฒนธรรมของ UNESCO (ยูเนสโก) ประกาศให้ “การสืบทอดและฟื้นฟูหนังใหญ่วัดขนอน” ได้รับรางวัลจาก UNESCO และได้รับการยกย่องให้เป็น 1 ใน 6 ชุมชนดีเด่นของโลกที่มีผลงานในการอนุรักษ์ฟื้นฟูมรดกวัฒนธรรมเชิงนามธรรมอีกด้วยนอกจากร่วมกิจกรรมที่วัดขนอน อำเภอโพธารามแล้ว นักท่องเที่ยวยังสามารถเดินทางไปท่องเที่ยวอำเภอใกล้เคียงได้ต่อ อาทิ พิพิธภัณฑ์พื้นบ้านวัดม่วง ชมภาพจิตรกรรมฝาผนังและพิพิธภัณฑ์พื้นบ้านวัดคงคาราม โบสถ์ทองคำร้อยล้านวัดพระศรีอารย์ พิพิธภัณฑ์หุ่นขึ้นผึ้งที่ ณ สัทธา อุทยานไทย ฯลฯ